Държавен вестник, бр. 33, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  33
§ 2. Член 29 се изменя така:
„Чл. 29. (1) Придобиване на българско 
гражданство по натурализация, освобождаване 
от българско гражданство и възстановяване на 
българско гражданство се извършва по молба 
на заинтересуваното лице, подадена лично в 
Министерството на правосъдието или в дипло-
матическото или консулското представителство 
на Република България. Дипломатическото или 
консулското представителство на Република 
България задължително дава мотивирано ста-
новище по молбата.
(2) За малолетните молбата се подава от 
техните родители или настойници, а за непъл-
нолетните тя се приподписва от родителите или 
от попечителите им. Не се изисква съгласието 
на родител, който е лишен от родителски права.
(3) При подаването на документите с мо-
лителя се провежда интервю. За малолетните 
интервю се провежда с техните родители или 
настойници. При провеждане на интервю с 
непълнолетни те се придружават от родителите 
или попечителите им.“
§ 3. В чл. 32 ал. 2 се отменя.
§ 4. В чл. 33 се правят следните изменения:
1. В ал. 1 думите „Агенцията за бежанците“ се 
заменят с „Държавната агенция за бежанците“.
2. В ал. 3 думите „писмено становище“ се 
заменят с „писмени становища на Министер-
ството на вътрешните работи и“.
§ 5. Член 35 се изменя така:
„Чл. 35. (1) Министърът на правосъдието 
прави предложение за издаване на указа по 
чл. 34 в срок до:
1. осемнадесет месеца – по молбите за 
придобиване на българско гражданство по 
натурализация;
2. дванадесет месеца – по молбите на лица 
от български произход за придобиване на бъл-
гарско гражданство по натурализация;
3. шест месеца – по молбите за възстано-
вяване на българско гражданство; 
4. шест месеца – по молбите за освобожда-
ване от българско гражданство;
5. три месеца – по предложенията за при-
добиване на българско гражданство по чл. 16, 
както и за отмяна на натурализация или за 
лишаване от българско гражданство.
(2) Сроковете по ал. 1 текат от постъпването 
на молбата или предложението в Министер-
ството на правосъдието, съответно от датата 
на отстраняване на нередовностите.
(3) Становищата на Министерството на 
вътрешните работи и на Държавна агенция 
„Национална сигурност“ постъпват в Минис-
терството на правосъдието:
1. по ал. 1, т. 1 – в срок не по-късно от 
десет месеца преди изтичането на срока – за 
Министерството на вътрешните работи, съответ-
но два месеца преди изтичането на срока – за 
Държавна агенция „Национална сигурност“;
2. по ал. 1, т. 2 – в срок не по-късно от седем 
месеца преди изтичането на срока – за Ми-
нистерството на вътрешните работи, съответно 
два месеца преди изтичането на срока – за 
Държавна агенция „Национална сигурност“;
3. по ал. 1, т. 3 – в срок не по-късно от 
четири месеца преди изтичането на срока – за 
Министерството на вътрешните работи, съответ-
но два месеца преди изтичането на срока – за 
Държавна агенция „Национална сигурност“;
4. по ал. 1, т. 5 – в срок не по-късно от два 
месеца преди изтичането на срока – за Минис-
терството на вътрешните работи, съответно 
един месец преди изтичането на срока – за 
Държавна агенция „Национална сигурност“.“
§ 6. В чл. 37, ал. 2 се правят следните из-
менения и допълнения:
1. Създава се нова т. 1:
„1. общините или кметствата, където се 
съхранява актът за раждане на лицето – за 
вписване на промените в гражданството в ре-
гистъра за гражданско състояние;“.
2. Досегашната т. 1 става т. 2 и в нея думите 
„регистрите за гражданското състояние на населе-
нието“ се заменят с „регистъра на населението“.
3. Досегашната т. 2 става т. 3.
§ 7. В чл. 41 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Министерството на правосъдието има 
право на безплатен достъп до Национална база 
данни „Население“, поддържана от Министер-
ството на регионалното развитие и благоустрой-
ството. Редът, начинът и обхватът на данните, 
до които се предоставя достъп, се определят 
със споразумение между Министерството на 
регионалното развитие и благоустройството и 
Министерството на правосъдието.“
Преходни и заключителни разпоредби
§ 8. Молбите, подадени до влизането в сила 
на този закон, се разглеждат и решават при 
досегашните условия и ред в срок до две години 
от влизането в сила на този закон.
§ 9. В Закона за гражданската регистрация 
(обн., ДВ, бр. 67 от 1999 г.; изм. и доп., бр. 28 и 
37 от 2001 г., бр. 54 от 2002 г., бр. 63 от 2003 г., 
бр. 70 и 96 от 2004 г., бр. 30 от 2006 г., бр. 48 и 
59 от 2007 г., бр. 105 от 2008 г. и бр. 6, 19, 47, 
74 и 82 от 2009 г.) чл. 20 се отменя.
Законът е приет от 41-ото Народно събрание 
на 15 април 2010 г. и е подпечатан с официалния 
печат на Народното събрание.
Председател на Народното събрание:  
Цецка Цачева
3467
РЕШЕНИЕ
по доклада на Временната анкетна комисия 
за проверка на разходите, назначенията и 
сделките, извършени в последната една годи-
на от мандата на правителството на Сергей 
Станишев
Народното събрание на основание чл. 86 от 
Конституцията на Република България и чл. 34 
от Правилника за организацията и дейността 
на Народното събрание 
Р Е Ш И :
1. Приема доклада на Временната анкетна 
комисия за проверка на разходите, назначе-